OpenLLM-France/wikimedia huggingface dataset:
# Chevilly-Larue

Chevilly-Larue és un municipi francès situat al departament de Val-de-Marne, a la regió d'Illa de França.
Forma part del cantó de Thiais i del districte de L'Haÿ-les-Roses. I des del 2016, de la divisió Grand-Orly Seine Bièvre de la Metròpoli del Gran París.
Està agermanat amb Martorell (Catalunya), Pougne-Hérisson (França), Victòria (Romania) i Hochdorf (Alemanya)
# Algaza

Algaza (en rus: Алгаза) és un poble de l'óblast d'Astracan, a Rússia, segons el cens del 2013 tenia 507 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Charles Pinot Duclos

Charles Pinot Duclos (Dinan, 12 de febrer de 1704 — París, 26 de març de 1772) va ser un escriptor i moralista francès. D'esperit il·lustrat, succeí Voltaire en el càrrec d'historiador oficial. Va ser contribuïdor a l'Encyclopédie i membre de l'Acadèmia Francesa. Va ser escollit alcalde de Dinan.

## Obres

* Considérations sur les moeurs de ce siècle
* Histoire de Louis XI

## Referències

* ↑ «Charles Pinot Duclos». Gran Enciclopèdia Catalana. Barcelona: Grup Enciclopèdia Catalana.
# Chuck Daly Lifetime Achievement Award

El Chuck Daly Lifetime Achievement Award és un reconeixement en forma de distinció anual que designa la NBA pels mèrits aconseguits per un entrenador durant la seva carrera. Literalment es reconeix un "estàndard de integritat, excel·lència competitiva i una incansable promoció" del bàsquet.
El guardó porta el nom de Chuck Daly, antic entrenador NBA, en forma d'homenatge.
Els darrers anys els guardonats han estat:
* 2012 Pat Riley
* 2014-15 Dick Motta
* 2015-16 K. C. Jones i Jerry Sloan
* 2016-17 Al Attles i Hubie Brown
* 2017-18 Doug Moe
* 2018-19 Frank Layden
* 2019-20 Del Harris
* 2020-21 Larry Brown
* 2021-22 Mike Fratello

## Referències

* ↑ Association, NBA Coaches. «The Chuck Daly Lifetime Achievement Award | The Official Website of The NBA Coaches Association» (en anglès americà), 03-01-2017. [Consulta: 30 agost 2022].
* ↑ Association, NBA Coaches. «Pat Riley receives 2012 Chuck Daly Lifetime Achievement Award | The Official Website of The NBA Coaches Association» (en anglès americà), 27-02-2014. [Consulta: 19 novembre 2022].
* ↑ «Mike Fratello receives 2022 Chuck Daly Lifetime Achievement Award» (en anglès). [Consulta: 19 novembre 2022].
# Chondrus

Chondrus és un gènere d'algues vermelles que conté 11 espècies:
* Chondrus armatus (Harvey) Okamura
* Chondrus canaliculatus (C.Agardh) Greville
* Chondrus crispus Stackhouse
* Chondrus elatus Holmes
* Chondrus giganteus Yendo
* Chondrus ocellatus Holmes
* Chondrus pinnulatus (Harvey) Okamura
* Chondrus uncialis Harvey & Bailey
* Chondrus verrucosus Mikami
* Chondrus yendoi Yamada & Mikami

## Referències

* ↑ M. D. Guiry & G. M. Guiry. «Chondrus Stackhouse, 1797». AlgaeBase. National University of Ireland, Galway, 2012. [Consulta: 5 febrer 2012].
# Cernina

Cernina és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Ciclisme als Jocs Olímpics d'estiu de 1904 - 1 milla

La cursa de la milla va ser una de les proves de ciclisme en pista que es van disputar als Jocs Olímpics de Saint Louis de 1904. És l'única vegada que s'ha disputat aquesta prova en uns Jocs Olímpics. La prova es va disputar el 5 d'agost de 1904, prenent-hi part 8 ciclistes, tots dels Estats Units.

## Medallistes

| Or | Plata | Bronze |
| Marcus Hurley | Burton Downing | Teddy Billington |

## Resultats
### Semifinals

Els dos primers classificats passen a la final.
Semifinal 1
| Posició | Ciclista | Temps |
| 1. | Marcus Hurley | 2' 34,2" |
| 2. | Oscar Goerke | desconegut |
| 3. | Charles Schlee | desconegut |
| — | Joel N. McCrea | DNF |
DNF: No finalitza la cursa
Semifinal 2
| Posició | Ciclista | Temps |
| 1. | Burton Downing | 2' 33,0" |
| 2. | Teddy Billington | desconegut |
| 3. | George E. Wiley | desconegut |
| 4. | Anthony Williamson | desconegut |

### Final

| Posició | Ciclista | Temps |
| | Marcus Hurley | 2' 41,6" |
| | Burton Downing | desconegut |
| | Teddy Billington | desconegut |
| 4. | Oscar Goerke | desconegut |

## Referències

* ↑ «Olympedia – 1 mile, Men». [Consulta: 12 setembre 2024].

## Enllaços externs

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. Arxivat de l'original el 2008-10-14. [Consulta: 1 desembre]. (polonès)
# Ciclisme als Jocs Olímpics d'estiu de 1920 - Tàndem

La cursa de tàndem fou una de les quatre proves del programa olímpic de ciclisme en pista dels Jocs Olímpics d'Anvers de 1920.
La cursa es va disputar entre el 9 i el 10 d'agost de 1920 amb la presència de 22 ciclistes procedents de 6 nacions.

## Medallistes

| Or | Plata | Bronze |
| Regne UnitThomas Lance Harry Ryan | Sud-àfricaWilliam Smith James Walker | Països BaixosFrans de Vreng Piet Ikelaar |

## Resultats
### Quarts de final

Es disputen quatre sèries de quarts de final, classificant-se per a semifinals el vencedor de cadascuna d'elles.
| Posició | Ciclistes | Temps | Qual. |
| 1 | Petrus Ikelaar i Frans de Vreng | 12,6" | Q |
| 2 | Henry Andersen i Axel Hansen | | |
| 3 | William Ormston i Henry Lee | | |
| Posició | Ciclistes | Temps | Qual. |
| 1 | William Smith i James Walker | 13,0" | Q |
| 2 | John Verhoeven i Gustave Daghelinckx | | |
| 3 | Pieter Beets i Tjabel Boonstra | | |
| Posició | Ciclistes | Temps | Qual. |
| 1 | Harry Ryan i Thomas Lance | 12,0" | Q |
| 2 | Hendrik Goosen i George Thursfield | | |
| 3 | Henri Bellivier i Georges Perrin | | |
| Posició | Ciclistes | Temps | Qual. |
| 1 | William Stewart i Cyril Alden | 15,6" | Q |
| 2 | Frans Verscheuren i Frédéric Claessens | NF | |

### Semifinals

Es disputen dues semifinals, passant a la final els dos vencedors. Els perdedors lluitaran per la medalla de bronze.
| Posició | Ciclistes | Temps | Qual. |
| 1 | Harry Ryan i Thomas Lance | 11,6" | Q |
| 2 | Petrus Ikelaar i Frans de Vreng | | |
| Posició | Ciclistes | Temps | Qual. |
| 1 | William Smith i James Walker | 12,6" | Q |
| 2 | William Stewart i Cyril Alden | | |

### Final

| Posició | Ciclistes | Temps |
| | Harry Ryan i Thomas Lance | 11,2" |
| | William Smith i James Walker | |

### Lluita pel bronze

| Posició | Ciclistes | Temps |
| | Petrus Ikelaar i Frans de Vreng | |
| 4 | William Stewart i Cyril Alden | NF |
NF - No finalitza la cursa

## Referències

* ↑ «Cycling at the 1920 Antwerpen Summer Games: Men's Tandem Sprint, 2,000 metres». Sports-Reference.com, 18-04-2020. Arxivat de l'original el 2020-04-18. [Consulta: 30 juny 2024].
* ↑ Mallon, Bill; Heijmans, Jeroen. Historical Dictionary of Cycling (en anglès). Scarecrow Press, 2011-09-09, p. 370. ISBN 978-0-8108-7369-8.

## Enllaços externs

* Wudarski, Pawel. «Wyniki Igrzysk Olimpijskich», 1999. Arxivat de l'original el 2008-10-14. [Consulta: 20 desembre 2009]. (polonès)
# CityTV (televisió Canadà)

City és un grup de canals de televisió canadencs que operen sota la mateixa sigla, privat, en llengua anglesa i propietat de Rogers Media. Són en total set canals que es poden veure a Ontario, la Colòmbia Britànica, Alberta, Manitoba, Quebec i un canal especialitzat que pot veure's a Saskatchewan.
CityTV emet essencialment sèries de televisió nord-americanes simultàniament amb les xarxes televisives americanes CBS i ABC. D'aquesta manera, ofereix una programació alternativa a CTV, CTV Two i Global Network Television, les seves principals rivals.
El canal fou llançat per primera vegada l'any 1972 com a canal de televisió independent i propietat de Channel Seventy-Nine Ltd, amb Moses Znaimer com a cap. Després de la seva compra per parts, acaba per ser propietat de CHUM Limited l'any 1981. El 12 de juliol del 2006 CHUM ven les seves accions a CTVglobemedia, que tenia per intenció concervar City i vendre els seus canals, A-channel.

## Identitat visual del canal

* Logo original de Citytv
* Logo negre utilitzat fins al 2012
* Logo actual

## Programació 2014-2015

Programació per la temporada de 2014-2015:
| | 20:00 | 20:30 | 21:00 | 21:30 | 22:00 | 22:30 |
| Diumenge | NHL Hometown Hockey | NHL Hometown Hockey | NHL Hometown Hockey | NHL Hometown Hockey | Revenge | Revenge |
| Dilluns | 2 Broke Girls | Mom | Scorpion | Scorpion | 2 Broke Girls (syndication) | Two and a Half Men (syndication) | Two and a Half Men (syndication) |
| Dimarts | Utopia | Utopia | New Girl | The Mindy Project | 2 Broke Girls (syndication) | Two and a Half Men (syndication) | Two and a Half Men (syndication) |
| Dimecres | Hell's Kichen | Hell's Kichen | Modern Family | Black-ish | 2 Broke Girls (syndication) | Two and a Half Men (syndication) | Two and a Half Men (syndication) |
| Dijous | The Backelor Canada | The Backelor Canada | Scandal | Scandal | | 2 Broke Girls (syndication) | Two and a Half Men (syndication) | Two and a Half Men (syndication) |
| Divendres | Utopia | Utopia | Package Deal | The Middle | 2 Broke Girls (syndication) | Two and a Half Men (syndication) | Two and a Half Men (syndication) |
| Dissabte | Hockey Night in Canada | Hockey Night in Canada | Hockey Night in Canada | Hockey Night in Canada | | | | 2 Broke Girls (syndication) | Two and a Half Men (syndication) | Two and a Half Men (syndication) |
Llegenda de colors:
* Sèries
* Comèdies televisives
* Telerealitat
* Esports

## Referències

* ↑ «City Unveils 2014/15 Prime-Time Schedule» (en anglès). rogersmediatv.ca. Arxivat de l'original el 14 d’octubre 2014. [Consulta: 15 gener 2016].

## Enllaços externs

* CityTV - Lloc web oficial
# Almaraz

Almaraz és un municipi de la província de Càceres, a la comunitat autònoma d'Extremadura (Espanya). Limita al nord amb Saucedilla, al sud amb Higuera de Albalat i Valdecañas de Tajo, separats pel riu Tajo, a l'est amb Belvís de Monroy i a l'oest amb Romangordo.

## Demografia

Evolució demogràfica d'Almaraz :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.439 | 1.433 | 1.447 | 1.557 | 1.478 | 1.425 | 1.411 | 1.354 | 1.295 | 1.229 |
# Almaraz de Duero

Almaraz de Duero és un municipi de la província de Zamora a la comunitat autònoma de Castella i Lleó. Limita al nord amb Zamora, al sud amb el riu Duero i Pereruela de Sayago, a l'est amb el riu Duero i San Román de los Infantes (annex de Pereruela de Sayago) i a l'oest amb Villaseco del Pan i Muelas del Pan.

## Demografia

Evolució demogràfica :
| 1991 | 1996 | 2001 | 2004 |
| 501 | 488 | 452 | 447 |
# Anacroneuria minuta

Anacroneuria minuta és una espècie d'insecte plecòpter pertanyent a la família dels pèrlids.
Tot el cap i el tòrax és de color groc, llevat dels cercles negres que té al voltant dels ocels.
En el seu estadi immadur és aquàtic i viu a l'aigua dolça, mentre que com a adult és terrestre i volador.
Es troba a Sud-amèrica: la conca del riu Amazones a Pará (el Brasil).

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Klapálek, 1922. Ann. Soc. ent. Belg. 62:89.
* ↑ Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
* Perlidae Species Listing (anglès)
# Amanirenes

Candaces Amanishakheto (Amanirenes) fou reina de Núbia amb capital a Napata) vers el 40 o 35 al 20 aC.
Casada amb el rei Teriteqas, es va instal·lar amb ell a Napata (els anteriors reis residien a Mèroe). Vers el 25 aC el rei Teriteqas va intentar conquerir la Tebaida i va ocupar Elefantina i Siene però fou rebutjat per Petronius que va conquerir Dakka i Premnis i va entrar a Napata uns mesos després (vers 24 aC).
La reina Amanirenas és una de les Candaces més famoses, pel seu paper al capdavant dels exèrcits cuixites contra els romans en una guerra que va durar tres anys, del 25 aC al 22 aC. Després d'una victòria inicial quan els cuixites van atacar l'Egipte romà, van ser expulsats d'Egipte per Gaius Petronius, i els romans van establir una nova frontera a Hiere Sycaminos (Maharraqa). Amanirenas va ser descrita com a valent i cega d'un ull.
La reina Amanirenes va demanar un tractat de pau que li fou refusat i els romans es van emportar milers d'esclaus i botí. Finalment la reina va apel·lar per la pau a Cèsar August, que li va concedir vers el 20 aC i es va establir la frontera i el regne de Núbia (Mèroe) va quedar lliure de tribut. Premnis i Dakka foren retornats a la reina.
En una data no coneguda, però segurament no gaire allunyada de l'any 20 aC, la va succeir Akinidad.

## Referències

* ↑ Török, László. The Image of the Ordered World in Ancient Nubian Art: The Construction of the Kushite Mind, 800 Bc-300 Ad (en anglès). BRILL, 2002, p. 217. ISBN 978-90-04-12306-9.
* ↑ Desmond J. Clark; Roland Anthony Oliver; J. D. Fage; G. N. Sanderson; A. D. Roberts; Richard Gray; John Flint; Michael Crowder (eds). The Cambridge history of Africa. Vol. 5 From c.1790 to c.1870. Cambridge : Cambridge University Press, 1976, p. 242-250. ISBN 978-0-521-20701-0.
* ↑ Jaques, Tony. Dictionary of Battles and Sieges: A Guide to 8,500 Battles from Antiquity Through the Twenty-first Century (en anglès). Greenwood Press, 2006, p. 713. ISBN 978-0-313-33536-5.
* ↑ ROBINSON, ARTHUR E. «THE ARAB DYNASTY OF DAR FOR (DARFUR)1». African Affairs, XXVIII, CIX, 01-10-1928, pàg. 55–67. DOI: 10.1093/oxfordjournals.afraf.a100377. ISSN: 1468-2621.
* ↑ Shillington, Kevin. History of Africa. Oxford : Macmillan Education ; New York : Palgrave Macmillan, 2005, p. 54. ISBN 978-0-333-59957-0.
# Andronic de Cirros

Andronic de Cirros (grec antic: Ανδρόνικος Κυρρήστης, llatí: Andronicus Cyrrhestes) fou un astrònom grec nadiu de Cirros (Macedònia) que va viure cap a l'any 100 aC i va construir la torre octogonal d'Atenes coneguda com a Torre dels Vents.
Vitruvi afirma que hi ha qui diu que els vents només són quatre, però que si s'observa detingudament en realitat són vuit. I afegeix que Andronic va instal·lar a Atenes una torre octogonal de marbre on a cada angle hi havia esculpida la imatge d'un vent que mirava cap al lloc d'on bufava. Sobre la torre va muntar un pilar de marbre que a la part superior tenia la imatge d'un tritó de bronze que tenia una vareta a la mà dreta. Quan hi havia vent, la figura es movia i la vareta se situava sobre la imatge del vent que estava bufant.
Varró anomena l'edifici rellotge i diu que permetia mesurar el temps de dues maneres. A les parets exteriors tenia unes línies que amb gnòmons al damunt donaven indicacions de la posició del sol, i a l'interior hi havia una clepsidra amb aigua que provenia de la font anomenada Clepsidra al nord-oest de l'Acròpoli. Probablement va ser construïda al segle I aC.

## Referències

* ↑ Andronicus Cyrrhestes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 175
# Chris Mordetzky

Chris Mordetsky és un lluitador conegut com a Chris Masters que va treballar a l'empresa World Wrestling Entertainment treballant a la marca Smackdown, fins que va ser despatxat. Actualment forma part de l'empresa Nu-Wrestling Evolution.

## Carrera
### World Wrestling Entertainment

Chris Masters és conegut també com a Masterpiece. Anteriorment va estar a la marca RAW on va adquirir experiència i va tenir grans resultats. Va crear un nou tipus de combat "Masterlock match" on posava a prova als seus contrincants aplicant-los el seu moviment especial "The Masterlock". Alguns dels resultats recents més destacables de Chris Masters han sigut la seva victòria davant Carlito a l'esdeveniment New Year's Revolution 2007 i va aconseguir durant dos anys que ningú trenqués el seu famós Masterlock.

### NWE

El 4 de gener es va anunciar per la pàgina web de solowrestling que havia sigut contractat per la NWE para ses events en Madrid i Bilbao a l'abril. i estarà juntament amb Rob Van Dam en els show de Tenerife i Gran Canaria.

### APW

També s'ha confirmat que estarà present, juntament amb Rob Van Dam i altres en un show de la APW en la localitat d'Elvas, Portugal

### Curiositats

L'única Superestrella que ha pogut desfer el "Maserlock" és Bobby Lashley, una setmana abans de l'event "Batalla dels Bilionaris" del PPV "WrestleMania 23". Una altra de les persones que ha resistit el Masterlock ha sigut Shawn Michaels en una competició de veure qui aguantava el seu The Masterlock. Després d'això van tenir un feu. També ha resistit el Masterlock Kane a New Year's Revolution. Un altre dels capaces d'evitar aquest The Masterlock ha sigut Booker T a Wrestlemania 21. En el tribut a les tropes 2006, JBL va ajudar a un soldat a ser la primera persona a trencar el MasterLock. El dia 8 de novembre del 2007 va ser despatxat de la WWE perquè va donar positiu per consum de diferents estupefacients.

## Moviments finalizadors

** The Masterlock
** Full Nelson Slam
** Running front powerslam
** Spine Buster
# Chris Nahon

Chris Nahon (Soisy-sous-Montmorency, Val-d'Oise, 5 de desembre de 1968) és un director de cinema i guionista francès. És conegut per haver dirigit Kiss of the Dragon..

## Biografia

Va començar la seva carrera als anys 1990 dirigint videoclips i anuncis publicitaris dins de la seva pròpia empresa. Aleshores el productor Luc Besson li va confiar la direcció de la pel·lícula Kiss of the Dragon l'any 2001. Quan es va estrenar, va aconseguir el segon lloc de la taquilla americana darrere de A.I. Artificial Intelligence de Steven Spielberg. El repartiment està format per Jet Li, Tchéky Karyo i Bridget Fonda. Aleshores va rebutjar diversos guions nord-americans, com ara Hotage o Catwoman.
El 2005 va dirigir L'imperi dels llops, de gran pressupost i protatonitzada per Jean Reno en l’adaptació de la novel·la homònima de l'autor Jean-Christophe Grangé.
Des de llavors, ha continuat dirigint i produint pel·lícules de ficció i documentals creant la productora Gurkin Group entre Marsella i Buenos Aires.

## Filmografia
### Direccio

* 2001 : Kiss of the Dragon (Kiss of the Dragon)
* 2005 : L'imperi dels llops
* 2009 : Blood: The Last Vampire
* 2016 : Lady Bloodfight
* 2017 : Uruguay, le pays de la simplicité
* 2017 : Buenos AIres, l'impératrice latine
* 2018 : Patagonie, Maitresse du temps
* 2022 : Les Pennac (sèrie de televisió, France 3)

### Publicitat

* Va produir diversos anuncis, entre d'altres, per a les marques Volvo, TPS, E.Leclerc, PlayStation (Sony), etc.

### Guionista

* 2005 : L'imperi dels llops de Chris Nahon
* 2008 : Skate or Die de Miguel Courtois
* 2016 : Solo una vez de Federico Cueva

## Referències

* ↑ Rège, 2010, p. 763.
* ↑ (francès) Biographie sur Commeaucinema.com - Consulté le Plantilla:Date-.
* ↑ (francès) Section ad Arxivat 2009-07-14 a Wayback Machine. sur son site officiel - Consulté le Plantilla:Date-.

## Bibliografia

* Rège, Philippe. Encyclopedia of French film directors, 2010, p. 763.
# Antoni Albors i Asins

Antoni Albors i Asins (L'Hospitalet de Llobregat, Barcelonès, 27 d'octubre de 1929 - 19 de juny de 2012) va ser un compositor d'estils diversos amb certa tendència al ballet clàssic i la sardana.
Des de finals dels 70 fins a finals dels 90, va gaudir de força èxit. Fou sobretot apreciat pel gran nombre de sardanes obligades que va escriure per a tots els instruments de la cobla, i que va dedicar a destacats instrumentistes de l'època, amb títols com: Enlairament, Flors i violes i Aquell trompeta de Tossa (per a trompeta), Conqueridora i A l'amic Moreno (fiscorn), Virtuosa (tenora), Pinsans i caderneres i Tot un flabiol (flabiol), Toc de trombó (trombó), Quelcom de contrabaix i Dolç contrabaix (contrabaix) i Gentil parella (1990), per a tenora i tible.
És autor també de la sardana l'Hospitalet ciutat pubilla (1966), escrita per al pubillatge d'aquesta ciutat, moment en què se li atorgaren distincions per la seva tasca musical. Altres sardanes destacades seves són Conqueridora (1975) i Cant a l'amistat (1992), tot i que la seva prolífica obra suma més de 100 sardanes.
La majoria de les seves composicions es troben enregistrades en uns CD de producció pròpia amb les cobles La Principal de la Bisbal, Montgrins i Ciutat de Girona. Tenia el costum que la darrera peça enregistrada en cada CD fos una obligada de contrabaix.

## Referències

* 1 2 «Ha mort Antoni Albors». Revista Som, 305, 2012, pàg. 26.

## Enllaços externs

* Llista de sardanes a Sardanista.cat
# Ana Belén Vázquez Blanco

Ana Belén Vázquez Blanco (Bande, 27 de gener de 1975) és una política espanyola membre del Partit Popular. És diputada per la circumscripció electoral d'Ourense des del 5 de juliol de 2016 per a la XII legislatura i ho ha estat anteriorment per les VII, VIII, IX i X legislatures.

## Biografia
### Professió

Llicenciada en Dret per la Universitat de Vigo, posseeix un màster en gestió pública. És funcionària del cos superior de l'administració local.

### Carrera política

Va ser triada regidora a l'ajuntament de Bande en les Eleccions municipals espanyoles de 1995, renovant el càrrec en 1999 i 2003. Va ocupar el càrrec de regidora de Cultura i Esport, i posteriorment va passar a ser segona tinent alcade. El 21 de novembre de 2006 va ser triada alcaldessa de Bande, després de la defunció de l'anterior alcalde Amador de Celis. En les Eleccions municipals espanyoles de 2007 no es va presentar, i va encapçalar la llista per al PP el seu marit José Antonio Armada.
És coordinadora de participació del Partit Popular d'Ourense, i membre del comitè executiu provincial així com de la Junta directiva nacional.
El 12 de març de 2000, va ser triada diputada per la circumscripció electoral d'Ourense al Congrés dels Diputats i reelegida en 2004, 2008, 2011 i 2016.

## Referències

* 1 2 «Vázquez Blanco, Ana Belén» (en castellà). www.congreso.es. [Consulta: 5 setembre 2017].
* ↑ «La diputada Ana Belén Vázquez asume la alcaldía de Bande en sustitución del fallecido Amador de Célis» (en castellà). www.farodevigo.es, 22-11-2006. [Consulta: 5 setembre 2017].
* ↑ «Ana Belén Vázquez Blanco» (en castellà). www.pp.es. [Consulta: 5 setembre 2017].
# Club Deportivo Vasco

El Club Deportivo Vasco fou un club de futbol veneçolà de la ciutat de Caracas.
Disputava els seus partits a l'Estadio Olímpico de la UCV. Fou campió de Veneçuela el 1954.

## Palmarès

* Lliga veneçolana de futbol:
** 1954
* Copa veneçolana de futbol:
** 1953

## Referències

* ↑ Vasco (castellà)
* ↑ Perfil a los-deportes.info
* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].
# Club Deportivo Árabe Unido

El Club Deportivo Árabe Unido és un club panameny de futbol de la ciutat de Colón.

## Història

El Deportivo Árabe Unido va ser fundat el 28 d'abril de 1994.
Començà a jugar a les Lligues Recreatives de la comunitat de Lucha Franco, Corregiment d'Alcalde Díaz, l'any 1990, amb el nom de Club Atlético Argentina. El 1991 ingressà a la Lliga del Districte de San Miguelito, on tingué destacades actuacions. El 1993 es creà la Comisión de Fútbol No Aficionado (COFUNA) on ingressà amb el nom d'Atlético Argentina, finalitzant en 4a posició. El 1994 la COFUNA passà a ser la Liga Nacional de Fútbol No Aficionado (LINFUNA) on el club fou campió les dues temporades que es disputà. El 1996 ingressà a l'ANAPROF. L'empresari Gerardo Sabat es feu càrrec del club, el professionalitzà i li canvià el nom per l'actual d'Árabe Unido.

## Palmarès

* Lliga panamenya de futbol: 3
** 1998-99, 2001, 2004
* LINFUNA: 2
** 1994-95; 1995-96